โกะหยง

โกะหยง("ครั้นอยู่มาวันหนึ่ง เตียวเหียนพาโกะหยงเข้าไปหาซุนก๋วนแล้วบอกว่า โกะหยงนี้เปนคนมีสติปัญญาสัตย์ซื่อยั่งยืน ไม่รู้เสพย์สุรายาเมา สมัคจะมาอยู่ด้วยท่าน ซุนก๋วนมีความยินดี จึงตั้งโกะหยงเปนขุนนางสำหรับตัดสินเนื้อความอาณาประชาราษฎร")  หรือ เกายง("ฝ่ายซุนกวนมีน้ำใจโอบอ้อมอารีต่ออาณาประชาราษฎรทั้งปวง จึงสร้างตึกใหญ่ตึกหนึ่ง ไว้เปนที่พำนักแก่อาณาประชาราษฎรทั้งปวงอันมีสุขทุกข์ตั้งให้เกายงเตียวเหียนเปนผู้ใหญ่สำหรับรับรองผู้มีปัญญาซึ่งไปมา แลซ่องสุมเกลี้ยกล่อมผู้คนทั้งปวงได้เปนอันมาก")  (ค.ศ. 168 – พฤศจิกายนหรือธันวาคม ค.ศ. 243) มีชื่อในภาษาจีนกลางว่า กู้ ยง () ชื่อรอง ยฺเหวียนท่าน () เป็นนักเขียนอักษรวิจิตร นักดนตรี และขุนนางชาวจีน รับราชการเป็นเสนาบดีและอัครมหาเสนาบดีของรัฐง่อก๊กในยุคสามก๊กของจีน 

โกะหยงเกิดในช่วงปลายยุคราชวงศ์ฮั่นตะวันออกในภูมิภาคกังตั๋ง (江東 เจียงตง) ในวัยเยาว์ศึกษาตำราภายใต้การสั่งสอนของซัวหยง (蔡邕 ไช่ ยง) และได้รับการชื่นชมอย่างมากจากอาจารย์ โกะหยงเริ่มรับราชการในตำแหน่งนายอำเภอและดำรงตำแหน่งในหลายอำเภอของภูมิภาคกังตั๋ง เมื่อราวปี ค.ศ. 200 โกะหยงมารับใช้ขุนศึกซุนกวน (孫權 ซุน เฉฺวียน) ผู้ปกครองดินแดนกังตั๋ง และปฏิบัติหน้าที่ในฐานะรักษาการเจ้าเมืองได้เป็นอย่างดี หลังซุนกวนขึ้นเป็นผู้ปกครองของง่อก๊กในฐานะรัฐอิสระเมื่อ ค.ศ. 222 โกะหยงก็ค่อย ๆ เลื่อนตำแหน่งในฐานะเสนาบดี และในที่สุดก็ขึ้นมาเป็นอัครมหาเสนาบดี โกะหยงดำรงตำแหน่งอัครมหาเสนาบดีเป็นเวลาประมาณ 19 ปีตั้งแต่ ค.ศ. 225 จนกระทั่งเสียชีวิตเมื่อ ค.ศ. 243

 ดูเพิ่ม 
 รายชื่อบุคคลในยุคสามก๊ก

 หมายเหตุ 

 อ้างอิง 

 บรรณานุกรม
 ตันซิ่ว (คริสต์ศตวรรษที่ 3). สามก๊กจี่ (ซานกั๋วจื้อ).
 เผย์ ซงจือ (คริสต์ศตวรรษที่ 5). อรรถาธิบายสามก๊กจี่ (ซานกั๋วจื้อจู้).
 ซือหม่า กวาง (1084). จือจื้อทงเจี้ยน.


หมวดหมู่:อัครมหาเสนาบดีจีน
หมวดหมู่:ขุนนางของง่อก๊ก
หมวดหมู่:ข้าราชการของซุนกวน
หมวดหมู่:นักดนตรีในยุคราชวงศ์ฮั่น